पाएं अपने शहर की ताज़ा ख़बरें और फ्री ई-पेपरडाउनलोड करें
गंभीर कोविड मरीजों के कारण जिला अस्पताल की गंभीर स्थिति में सुधार के लिए प्रशासन और ठोस कदम उठा रहा है। जिसके परिणाम जल्द मिलेंगे।कलेक्टर ताराचंद मीणा ने बताया कि बोजूंदा के समीप केंद्रीय विधालय भवन में 50 बेड का एक और कोविड केयर सेंटर खोला जाएगा। इसकी तैयारी शुरू हो गई है। संभवतया सोमवार से चालू कर देंगे। यहां आक्सीजन सिलेंडर व चिकित्सकीय स्टाफ सहित आवश्यक सुविधाएं होगी।
ओपन जिम, पार्क व बड़े भवन के साथ खुला वातावरण भी मरीजों के लिए उपयुक्त होगा। यहां भर्ती मरीजों को भोजन सहित अन्य उपकरण आदि सेवाओं में मदद के लिए ईनाणी ग्रुप भी आगे आया है। कलेक्टर ने गुरुवार को पीएमओ डा. दिनेश वैष्णव के साथ केंद्रीय विधायलय में पहुंचकर जायजा लिया। पूर्व नपा अध्यक्ष महेश ईनाणी भी मौजूद थे। उल्लेखनीय है कि सांवलियाजी राजकीय अस्पताल भवन के अधिकांश वार्डों में लगातार गंभीर कोविड संदिग्ध मरीजों के कारण व्यवस्थाएं भी पूरी तरह काबू में नहीं आ पा रही है। बेड, आक्सीजन पाइंट और देखभाल के साथ मरीजों के साथ परिजनों की भीड़ भी समस्या बन रही है। इस संबंध में गुरुवार को भी दैनिक भास्कर ने खबर प्रकाशित की।
कलेक्टर ने बताया कि सांवलियाजी अस्पताल के वार्डों में 24 घंटे एक डाक्टर, पर्याप्त नर्सिंग स्टाफ, गार्ड सहित सीसी टीवी कैमरे भी लगाए जा रहे हैं ताकि पूरी निगरानी हो सके। जिला अस्पताल को दो अस्थायी व दो वालिंटयर्स डाक्टर, आक्सीजन सप्लाई संबंधी ऐसेसरी आदि हाल में उपलब्ध कराए
चिकित्सा विभाग द्वारा अस्थायी भर्ती प्रक्रिया से जल्द ही 6 चिकित्सा अधिकारी व पैरामेडिकल स्टाफ और मिल जाएगा। ताकि उपचार व समुचित देखभाल संबंधी समस्या ना रहे। साधारण व मध्यम श्रेणी के मरीजों को ग्रामीण क्षेत्र के कोविड केयर सेंटर्स व अस्पतालों में रोकने का प्रबंध भी जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn